**Evaluarea intervențiilor POCU 2014-2020 în domeniul incluziunii sociale**

**(TE2). Anexa 7. Studii de caz**

**Studiu de caz Comunitate interetnică din comuna Grădinari, județul Olt, cod SMIS 102789, O.S. 4.1**

CUPRINS

[**1.** **Studiu de caz Comunitate interetnică din comuna Grădinari, județul Olt, cod SMIS 102789** 3](#_Toc89353139)

[**Scurtă prezentare a proiectului** 3](#_Toc89353140)

[**Date financiare** 7](#_Toc89353141)

[**Selecția studiului de caz** 9](#_Toc89353142)

[**Metodologia studiului de caz** 9](#_Toc89353143)

# **Studiu de caz Comunitate interetnică din comuna Grădinari, județul Olt, cod SMIS 102789**

# **Scurtă prezentare a proiectului**

102789 – VAZDIPE – Po mishto sarenqe amare rromendar. Dezvoltarea multisectorială a comunității interetnice din Grădinari prin măsuri integrate și auto-susținere

**Beneficiar**: Asociația Centrul Rromilor „Amare Rromentza”, București

**Parteneri**: P0 - Asociația Centrul Rromilor „Amare Rromentza” București; P1 - D.B.C. SRL, Drăgășani, jud. Vâlcea, P2 - Comuna Grădinari, sat Grădinari, jud. Olt; P3 - Școala Gimnazială Grădinari, sat Grădinari, jud. Olt

**Durata proiectului**: 38 luni, 18.08.2017 – 17.10.2020

**Bugetul proiectului:** 20.151.576,16 lei

**Obiectivele proiectului:**

Obiectiv general

**Scopul** proiectului constă în diminuarea numărului de persoane aflate în risc de sărăcie și excluziune socială din cadrul celor trei zone marginalizate din Comuna Grădinari, Județul Olt: satele Grădinari, Petculești și Runcu Mare adresând nevoile specifice identificate pentru un număr de 881 de membri ai grupului țintă din comunitatea marginalizată și oferind măsuri integrate, vizând fiecare dintre următoarele componente majore: facilitarea accederii la educație, extinderea oportunităților de acces si menținere pe piața muncii, stimularea inițiativelor antreprenoriale, asigurarea de servicii medicale și medico-sociale, reglementarea actelor de proprietate, ameliorarea condițiilor de locuit, participarea activă a membrilor comunității la corelarea nevoilor comunității cu politicile publice locale, susținerea egalității de șanse, promovarea interculturalității și combaterea discriminării.

Obiective specifice:

**Obiectivul Specific nr. 1:** Înființarea Punctului Unic de Acces la Servicii Integrate Grădinari (PUASIG) in vederea furnizării de servicii integrate către 881 de persoane din grupul ținta pe componentele de ocupare, educație, servicii medicale si medico-sociale, îmbunătățirea condițiilor de locuit, reglementarea actelor de proprietate asupra locuințelor, promovarea interculturalității si combaterea discriminării.

**Obiectivul Specific nr. 2:** Facilitarea accederii a 205 de copii din zonele marginalizate ale Comunei Grădinari la învățământul preșcolar, primar și gimnazial, pe perioada de implementare a proiectului si după finalizarea acestuia, reabilitarea Școlii cu clasele I-VIII din Grădinari și dotarea grădiniței cu materiale educaționale, furnizarea de măsuri educaționale suplimentare, sprijin material și de acompaniere, precum și activități de informare, consiliere și mentorat pentru copii și părinți în vederea facilitării dialogului scoală-copil-familie-comunitate, activități extra-curriculare, derularea unui program de tip „Școală după școală” pentru 30 de elevi din ciclul primar și 30 de elevi din ciclul gimnazial în vederea diminuării abandonului școlar și monitorizarea constantă a rezultatelor școlare și progreselor extra-curriculare realizate de copiii care beneficiază de sprijin, precum și perfecționarea cadrelor didactice.

**Obiectivul Specific nr. 3:** Amplificarea oportunităților de acces și menținere pe piața muncii a grupului țintă prin desfășurarea unui program de orientare și consiliere profesională pentru 554 de persoane din grupul țintă aflate în căutarea unui loc de muncă sau neîncadrate pe piața formală a muncii, organizarea de cursuri de inițiere/perfecționare și calificare de nivel 1 și 2 pentru 240 de persoane, precum și sprijinirea persoanelor aflate în căutarea unui loc de muncă și a angajatorilor acestora prin acțiuni specifice de mediere și plasare pe piața muncii și angajarea a 68 de persoane și încadrarea în stagii de ucenicie nivel 1 a unui număr de 50 de persoane din grupul țintă.

**Obiectivul Specific nr. 4:** Dinamizarea antreprenoriatului local și stimularea inițiativelor antreprenoriale locale, prin furnizarea de cursuri de antreprenoriat pentru 90 de persoane din grupul țintă și oferirea de mentorat și consultanță în afaceri pentru 12 antreprenori selectați pentru implementarea planurilor de afaceri în urma unei sesiuni de pregătire și a unui concurs de selecție.

**Obiectivul Specific nr. 5:** Furnizarea de asistență juridică și sprijin tehnico-financiar pentru reglementarea actelor de proprietate aferente unui număr de 130 de locuințe din zonele marginalizate, în perioada de implementare a proiectului.

**Obiectivul Specific nr. 6:** Reducerea pericolului pe care condițiile de locuit precare îl reprezintă pentru siguranța familiei, îmbunătățirea condițiilor de locuit asigurate de evaluarea tehnică a structurii de rezistență a locuințelor din zonele marginalizate, extinderea unui număr de 15 locuințe aflate în risc de prăbușire cu o cameră modulară și derularea unui program de reabilitare destinat unui număr de 24 de locuințe aflate într-o stare avansată de deteriorare.

**Obiectivul Specific nr. 7:** Facilitarea accesului la servicii medicale și medico-sociale prin intermediul PUASIG pentru 881 de persoane din grupul țintă, prin creșterea gradului de conștientizare al importanței prevenției și tratamentului afecțiunilor medicale cu un grad ridicat de incidență în rândul copiilor și adulților, informarea referitoare la serviciile medico-sociale disponibile, derularea de campanii medicale de screening, planning familial și educație sexuală și activități continue de consiliere medico-socială, prevenție și combatere, în vederea incluziunii sociale și creșterii calității vieții.

**Obiectivul Specific nr. 8:** Integrarea dimensiunii de inovare socială în cadrul comunității și a participării pro-active a membrilor comunității, formarea unui Grup de Acțiune Locală (GIL) care să asigure facilitarea relației dintre membrii comunității și autoritățile locale în vederea corelării nevoilor comunității cu politicile publice locale, dar și promovarea de acțiuni civice comune, activități de dialog interetnic, evenimente destinate combaterii discriminării, promovării interculturalității și egalității de șanse, precum și prin crearea, editarea și distribuirea de materiale educaționale menite să crească gradul de conștientizare cu privire la importanța identității etnice și a interculturalității în cadrul comunității.

**Grupul țintă** al proiectului este constituit de persoanele marginalizate din comuna Grădinari, Județul Olt: satele Grădinari, Petculești și Runcu Mare. Față de ținta inițiala de 856 persoane, proiectul a reușit să implice 881 de persoane (ind 4S43), atingând un procent de realizare de 102,92%.

**Grupul țintă cuprinde următoarele categorii:**

Tabel 1. GRUPUL ȚINTĂ AL PROIECTULUI PE CATEGORII -VALOARE PROGNOZATĂ ȘI VALOARE REALIZATĂ

|  |  |  |  |  |  |
| --- | --- | --- | --- | --- | --- |
| Categorie  Grup țintă | Valoare prognozată prin CF | | Valoare realizată până la 17.10.2020 | | |
| Femei | Bărbați | Femei | | Bărbați |
| Educație: copii preșcolari (3-5 ani) | 48 | | 21 | 41 | |
| Educație: elevi ciclu primar (6-10 ani) | 73 | | 22 | 37 | |
| Educație: elevi ciclu gimnazial (11-14 ani) | 80 | | 38 | 46 | |
| Educație: Elevi Școală după școală ciclu primar | 30 | | 13 | 17 | |
| Educație: : Elevi Școală după școală ciclu gimnazial | 30 | | 13 | 17 | |
| Ocupare: Persoane consiliate profesional (16-52 de ani) | 437 | | 281 | 273 | |
| Ocupare: Persoane participante cursuri inițiere / perfecționare - 120 ore | 75 | | 35 | 40 | |
| Ocupare: Persoane calificate nivel 1 – 360 ore | 145 | | 70 | 74 | |
| Ocupare: Persoane calificate nivel 2 - 720 ore | 75 | | 46 | 29 | |
| Ocupare: Persoane angajate | 146 | | 41 | 53 | |
| Ocupare: Persoane participante la stagii de ucenicie nivel 1 | 5 | | 3 | 3 | |
| Ocupare: Antreprenori pregătiți | 90 | | 38 | 52 | |
| Ocupare: Antreprenori susținuți | 18 | | 2 | 10 | |
| Locuire: Gospodării reabilitate | 24 | | 15 | | |
| Locuire: Gospodării extinse | 15 | | 15 | | |
| Locuire: Gospodării dotate cu bunuri esențiale | 39 | | 39 | | |
| Acte: Gospodării cu acte reglementate | 130 | | 112 | | |
| Sănătate: Persoane beneficiare de servicii medicale | 856 | | 378 | 409 | |
| Interculturalitate: Persoane beneficiare de servicii de interculturalitate | 856 | | 127 | 126 | |
| TOTAL GRUP ȚINTĂ UNIC | 856 | | 418 | 463 | |

*Sursa: Raport tehnic nr. 17 (final)*

**Context:**

*Context strategic*

Proiectul este corelat cu strategiile europene și naționale, cât și cu obiectivele de rezultat POCU orientate spre reducerea sărăciei, diminuarea excluziunii sociale și soluționarea problemelor comunităților marginalizate în care există populație aparținând minorității rome, prin contribuția la îndeplinirea obiectivelor din următoarele documente strategice: Strategia Guvernului României de Incluziune a Cetățenilor Romani aparținând Minorității Romilor 2012-2020; Strategia Națională privind incluziunea socială și reducerea sărăciei (2015-2020); Strategia Națională privind Incluziunea Socială a Persoanelor cu Dizabilități 2014-2020; Strategia Naționale pentru Protecția și Promovarea Drepturilor Copilului 2014 –2020; Strategia Națională privind Reducerea Părăsirii Timpurii a Școlii; Strategia Națională pentru Promovarea Îmbătrânirii Active și Protecția Persoanelor Vârstnice 2015–2020; Strategia Națională de Sănătate 2014-2020 și Strategia Națională de Sănătate Mintală a Copilului și Adolescentului 2015-2020.

*Nevoile care au stat la baza intervenției (localizarea intervenției, context local al implementării proiectului)*

Comuna Grădinari figurează în „Atlasul Zonelor Rurale Marginalizate și al Dezvoltării Umane Locale din România” cu grad sever de marginalizare. În vederea validării comunității marginalizate și a identificării nevoilor concrete ale membrilor comunității, a fost realizat un studiu la nivelul Comunei Grădinari, fiind validate zonele marginalizate Grădinari, Petculești și Runcu Mare, afectate de următoarele probleme: nivelul redus de ocupare pe piața formală a muncii, condiții de locuire precare, nereglementarea actelor de proprietate, supraaglomerarea locuințelor, accesul deficitar la servicii medicale, sociale și medico-sociale, părăsirea timpurie a scolii, precum și existența unor forme de discriminare și excluziune socială.

Justificarea și necesitatea implementării proiectului se conturează în analiza de nevoi, astfel la nivelul zonelor marginalizate din Comuna Grădinari au fost identificate următoarele probleme a căror soluționare trebuie realizată cu celeritate:

* 73,06% din persoanele cu vârsta între 16 și 64 ani nu sunt încadrate pe piața formală a muncii;
* 51,12% din persoanele cu vârsta cuprinsă între 15-64 au absolvit maxim 8 clase. Dintre persoanele participante în proiect aflate în risc de sărăcie și excluziune socială, 166 nu au finalizat studiile, 209 au absolvit ciclul primar, 227 ciclul gimnazial, 125 liceul și doar 4 sunt absolvenți de studii superioare;
* În ceea ce privește abandonul școlar, datele furnizate de Școala cu clasele I-VIII indică faptul că în anul școlar 2013/2014 au abandonat 11 elevi, în anul școlar 2014/2015 au abandonat studiile 16 elevi, în timp ce în ultimul an nu mai puțin de 12 elevi au părăsit sistemul educațional;
* 92% din populația chestionată dispune de un venit mediu lunar de sub 485,25 RON;
* 55,73 % din persoane nu dețin acte de proprietate asupra locuinței;
* 59,41% din locuințe sunt supra-aglomerate (un spațiu per membru de familie de sub 15,33 m2);
* 151 de locuințe se află într-o stare avansată de degradare sau în pericol de prăbușire.

*Soluția adoptată si justificarea acesteia pentru rezolvarea nevoii identificate*

Prin implementarea proiectului vor fi furnizate măsuri integrate de educație, ocupare, reglementare acte, locuire și servicii medicale și medico - sociale unui grup țintă total de 881 de persoane care locuiesc în trei zone marginalizate din Comuna Grădinari (Grădinari, Petculești și Runcu Mare) și care vor contribui la rezolvarea problemelor descrise mai sus. Vor fi derulate activități în acest sens, precum cele descrise mai jos.

*Stakeholderi principali implicați în implementarea proiectului*

Beneficiarul proiectului este Asociația Centrul Rromilor „Amare Rromentza”, București, iar Partenerii: P0 - Asociația Centrul Rromilor „Amare Rromentza” București; P1 - D.B.C SRL, Drăgășani, jud. Vâlcea, P2 - Comuna Grădinari, sat Grădinari, jud. Olt; P3 - Școala Gimnazială Grădinari, sat Grădinari, jud. Olt

Grupul țintă al proiectului cuprinde 881 de persoane din regiunea Sud-Vest Oltenia, localitatea Grădinari, județul Olt și include femei și bărbați, rromi și români, copii și adulți, dar și vârstnici și persoane cu dizabilități. Prin intermediul Punctului Unic de Acces la Servicii Integrate Grădinari - PUASIG, fiecare persoană va beneficia de cel puțin două servicii din componentele adresate de proiect: ocuparea forței de muncă, antreprenoriat, educație, servicii medicale și medico-sociale, reglementarea actelor de proprietate, locuire, anti-discriminare și interculturalitate.

**Activități desfășurate, rezultate și efecte obținute**

Proiectul a vizat o gamă extinsă de arii de intervenție prin activitățile derulate și a obținut următoarele rezultate:

**Activități de sprijin pentru creșterea accesului și participării la educație**

* 205 copii preșcolari (62 copii cu vârsta cuprinsă între 3-5 ani) și elevi din ciclul primar și gimnazial au primit stimulente materiale (rechizite, îmbracăminte și încălțăminte) în vederea diminuării cu caracter susținut a abandonului școlar. De asemenea, s-au realizat ședințe de consiliere educațională și parentala pentru a facilita accesul copiilor la educație și pentru a preveni abandonul școlar. Din cei 205 copii implicați în proiect, 166 au beneficiat de subvenții în valoare de 1000 lei/copil/an timp de 2 ani sub formă de pachet integrat de acompaniere format din cărți, materiale și/sau jocuri educaționale, îmbrăcăminte și încălțăminte). Aceștia au participat la activități extra curriculare în cadrul cluburilor de arte (muzică, pictură și scenografie) și sport, precum și în cadrul altor evenimente extra-curriculare organizate în cadrul proiectului care au contribuit la dezvoltarea coordonării și controlul mișcărilor corporale, a abilităților motorii și de a răspunde emoțional și intelectual la experiențe perceptive.
* 60 elevi din învățământul primar și gimnazial au participat la programul școala după școală. La nivel primar s-au desfășurat activități menite să dezvoltate competențe școlare și de realizare a temelor, activități remediale, activități extracurriculare, activități și jocuri de socializare, instructive și recreative, etc. Elevilor li s-a acordat o masă caldă. Cei 30 de elevi din ciclul gimnazial au beneficiat și de un program complementar de dezvoltare personală și mentorat cu abordare de teme precum implicarea și spiritul civic, autocunoașterea și importanța ei, valorile morale, stima de sine, sentimente și emoții, comunicarea non – violentă și non – discriminativă, importanța relaționării și prieteniei, vise, dorințe și speranțe.
* 47 copii au participat cele 2 tabere școlare cu o durată de 7 zile.
* 14 persoane implicate în componentele educaționale ale proiectului, beneficiare ale cursului de formare ”Comunicare educațională”, acreditat de Ministerul Educației.

**Activități de sprijin pentru accesul și/sau menținerea pe piața muncii**

* A fost derulat un program de ucenicie în urma căruia 3 ucenici au absolvit programul de formare profesională;
* 554 de persoane au beneficiat de consiliere profesionala, de teste de consiliere aplicate (JVIS și GAMA) rezultând tot atâtea profile profesionale;
* 18 de sesiuni de consiliere/persoană desfășurate;
* S-a oferit informare și consiliere profesională pentru creșterea șanselor de ocupare a unui loc de muncă constând în furnizarea de informații legate de evoluția pieței muncii, analiza ocupațională, posibilități de instruire, sprijin pentru persoanele aflate în căutarea unui loc de muncă, implicare activă și asumarea responsabilității propriilor decizii.
* S-au organizat cursuri de inițiere/perfecționare și calificare de nivel 1 și 2 pentru 219 de persoane, precum și sprijinirea persoanelor aflate în căutarea unui loc de muncă și a angajatorilor acestora prin acțiuni specifice de mediere și plasare pe piața muncii
* angajarea a 123 de persoane și încadrarea în stagii de ucenicie nivel 1 a unui număr de 3 persoane din grupul ținta.
* 90 de persoane au urmat programul de formare antreprenorială (60 ore) și au beneficiat de sprijin pentru înființarea unei afaceri.
* Au fost înființare 12 firme care au beneficiat de micro-granturi în valoare de 110.000 lei/plan de afaceri, precum și consultanță individuală asociaților fiecărei firme. Activitățile firmelor au fost monitorizate pe toată perioada proiectului și în perioada de sustenabilitate.
* **Din cele 12 firme înființate, în prezent toate sunt active și au 15 angajați.**

**Servicii de sprijinire a dezvoltării/ furnizării de servicii sociale/ furnizarea de servicii, inclusiv in cadrul centrelor comunitare integrate (medico/sociale)**

* A fost înființat, amenajat și mobilat Punctul Unic de Acces la Servicii Integrate Grădinari - PUASIG, cu 881 de beneficiari ai serviciilor prestate pe perioada de implementare a proiectului prin derularea de campanii medicale de screening, planning familial și educație sexuală și activități continue de consiliere medico-socială, prevenție și combatere, în vederea incluziunii sociale și creșterii calității vieții.

**Activități de îmbunătățire a condițiilor de locuit ale persoanelor din grupul țintă**

* 39 de familii au beneficiat de îmbunătățirea condițiilor de locuit prin dotare a 15 locuințe aflate în risc de prăbușire cu o camera modulara și derularea unui program de reabilitare destinat unui număr de 24 de locuințe aflate într-o stare avansata de deteriorare*.*

**Activitati de asistenta juridica pentru reglementări acte**

* 130 de persoane au beneficiat asistență juridică pentru reglementarea de acte de proprietate, iar ca urmare 112 persoane au obținut acte de intabulare.

**Acțiuni de interculturalitate**

Integrarea dimensiunii de inovare socială în cadrul comunității și a participării pro-active a membrilor comunității, formarea unui Grup de Acțiune Locală (GIL) care să asigure facilitarea relației dintre membrii comunității și autoritățile locale în vederea corelării nevoilor comunității cu politicile publice locale, dar și promovarea de acțiuni civice comune, activități de dialog interetnic, evenimente destinate combaterii discriminării, promovării interculturalității și egalității de șanse, precum și prin crearea, editarea și distribuirea de materiale educaționale menite să crească gradul de conștientizare cu privire la importanța identității etnice și a interculturalității în cadrul comunității. Astfel s-au creat, editat și distribuit:

* 1000 de exemplare de ghiduri de bune practici în domeniul combaterii
* 1000 de exemplare de cărți de colorat pentru grădiniță
* 1000 de exemplare de cărți de benzi desenate
* 600 de exemplare de broșuri de informare privind promovarea interculturalității și non-discriminării create
* S-a organizat o piesă de teatru anual, cu o grupa de 20 de copii, mixta - rromi/nerromi
* S-a celebrat Ziua Internațională a Drepturilor Omului, în data de 10 decembrie începând cu al doilea an de implementare. De asemenea, s-a organizat un eveniment cultural - artistic sustinut de copii în vederea promovarii valorilor culturale ale celor doua etnii (română și rroma). La eveniment au fost invitati atât parinti din comunitate dar si reprezentanti ai institutiilor scolare de la nivel local si judetean (autoritati locale, Inspectorat Scolar Judetean, Consiliul Judetean, Directia Judeteana de Sanatate, etc).
* S-au organizat 5 workshop-uri cu participarea membrilor ambelor comunitati etnice si a invitatilor speciali, în vederea combaterii discriminarii si promovarii interculturalitatii. În acest sens, au avut loc dezbateri cu privire la efectele discriminarii si rasismului, jocuri demonstrative, studii de caz, etc. Temele ce dezbatute au fost: holocaustul rromilor, 8 aprilie Ziua Internationala a Rromilor, legislatia de combatere a discriminarii, robia rromilor din Romania, costurile segregarii pe termen lung, valorile culturii rrome – Rromanipen, armonia si avantajele diversitatii, traditiile si obiceiurile ambelor etnii, etc.
* S-a organizat un târg traditional, la care au participat meșterii locali, atât de etnie rroma, cât si română.

# **Date financiare**

**Valoarea totală a contractului de finanțare:** 20.151.576,16 lei, din care 19.752.760,06 lei contribuție UE și Buget de stat și 398.816,10 lei contribuție proprie a partenerilor.

Valorile în baza cererilor de rambursare depuse și aprobate sunt:

* **Valoare totală eligibilă executată:** 17.536.627,98 lei (87,02% din total contractat), din care 14.906.133,78 lei contribuție UE și 2.279.761,64 lei Buget de stat.
* **Contribuție proprie executată**: 350.732,56 lei

TABEL 2 DISTRIBUȚIA CHELTUIELILOR PE TIPURI DE CHELTUIELI (RON)

| Cheltuială | Buget eligibil conform contract (RON) | Eligibil Solicitat la rambursare (RON) |
| --- | --- | --- |
| Cheltuieli pentru consultanță și expertiză, inclusiv pentru elaborare PMUD | 716.838,22 | 293.403,22 |
| Cheltuieli cu servicii pentru organizarea de evenimente și cursuri de formare | 154.402,50 | 97.835,13 |
| Subvenții acordate angajatorilor | 1.200.000,00 | 58.890,50 |
| Subvenții pentru înființarea unei afaceri (antreprenoriat) | 1.980.000,00 | 2.636.260,00 |
| Contribuții sociale aferente cheltuielilor salariale și cheltuielilor asimilate acestora (contribuții angajați și angajatori) | 4.151.736,15 | 4.141.469,95 |
| Cheltuieli indirecte conform art. 68 (1) (b) | 1.424.275,00 | 1.080.688,70 |
| Cheltuieli salariale cu managerul de proiect | 263.424,00 | 287.967,00 |
| Cheltuieli cu taxe/abonamente/cotizații/acorduri/ autorizații necesare pentru implementarea proiectului | 320.554,48 | 36.877,39 |
| Cheltuieli cu deplasarea pentru participanți - grup țintă | 51.975,29 |  |
| Cheltuieli cu achiziția de materii prime, materiale consumabile și alte produse similare necesare proiectului | 788.569,04 | 420.261,46 |
| Cheltuieli cu închirierea, altele decât cele prevăzute la cheltuielile generale de administrație | 49.583,14 | 14.800,00 |
| Cheltuieli cu hrana | 665.527,13 | 464.457,78 |
| Cheltuieli salariale cu personalul implicat în implementarea proiectului (în derularea activităților, altele decât management de proiect) | 5.269.171,86 | 5.127.920,43 |
| Subvenții | 1.173.972,61 | 1.367.334,54 |
| Cheltuieli cu deplasarea pentru personal propriu și experți implicați în implementarea proiectului | 212.261,72 | 80.681,02 |
| Cheltuieli de tip FEDR | 1.729.285,02 | 1.424.180,80 |
| Total | **20.151.576,16** | **17.239.624,70** |

*Sursa: Sinteză realizată prin prelucrarea bazelor de date puse la dispoziție de AM POCU*

Bugetul proiectului a fost dimensionat în funcție de specificul activităților derulate. Ponderea costurilor previzionate pentru măsurile de ocupare (A4 și A5) reprezintă 50,54% din total buget eligibil iar cele aferente măsurilor de educație, sociale, socio-medicale și medicale 27,56%. Pentru restul activităților au fost previzionate costuri cu ponderi mai reduse.

TABEL 3 BUGETUL PREVIZIONAT AL PROIECTULUI PE ACTIVITĂȚI ȘI NUMĂR DE BENEFICIARI FINALI (RON)

|  |  |  |  |  |
| --- | --- | --- | --- | --- |
| Activități previzionate | Buget eligibil previzionat (RON) | Pondere buget activitate în buget (RON) | Număr beneficiari direcți conform RT (rezultate) | Cost (RON)/pers GT |
| A1. Managementul proiectului | 1.959.055,73 | 9,74% |  |  |
| A2 - Înființarea Punctului Unic de Acces la Servicii Integrate Grădinari (PUASIG) | 434.266,96 | 2,16% | 881 | 492,93 |
| A3 - Acordarea de sprijin pentru creșterea accesului și participării la învățământul preșcolar, primar și gimnazial | 3.616.822,97 | 17,98% | 205 | 17.643,04 |
| A4 - Sprijinirea a 437 persoane din cadrul comunitții marginalizate pentru accesul și/sau menținerea pe piața muncii prin intermediul PUASIG | 7.032.494,77 | 34,95% | 554 | 12.694,03 |
| A5 - Organizarea unui program de susținere a antreprenoriatului în cadrul comunității marginalizate în cadrul PUASIG | 3.136.044,31 | 15,59% | 90 | 34.844,94 |
| A6 - Furnizarea de asistență juridică în vederea obținerii actelor de proprietate | 687.805,78 | 3,42% | 129 | 5.331,83 |
| A7 - Activități de îmbunătățire a condițiilor de locuit ale persoanelor din grupul țintă | 1.324.225,75 | 6,58% | 39 | 33.954,51 |
| A8 - Dezvoltarea și furnizarea de servicii medicale și medico-sociale pentru persoanele din comunitatea marginalizată prin intermediul PUASIG | 1.177.822,75 | 5,85% | 787 | 1.496,60 |
| A9 - Activități de inovare socială ce vizează implicarea activă a membrilor comunității în soluționarea problemelor, combaterea discriminării și promovarea interculturalității | 750.669,14 | 3,73% | 253 | 2.967,07 |
| Total | **20.119.208,16** |  | **881** | **109.425,00** |

*Sursa: Sinteză realizată prin prelucrarea bazelor de date puse la dispoziție de AM POCU și din Raportul tehnic nr. 17 (final)*

# **Selecția studiului de caz**

Proiectul îndeplinește setul de criterii de selecție, după cum urmează:

1. **Stadiul proiectului.** Proiectul este finalizat și face posibilă realizarea analizei aferente IE2 referitoare la impactul și efectele nete ale intervențiilor.
2. **Tipologia intervențiilor finanțate și a comunităților marginalizate vizate.** Grupul țintă al proiectului este reprezentat de comunitatea marginalizată roma din comuna Grădinari, județul Olt cu 3 zone marginalizate satele Grădinari, Petculești și Runcu Mare cu un grad sever de marginalizare (conform Atlasului Zonelor Urbane Marginalizate).
3. **Reprezentativitatea regională.** În procesul de selecție a comunităților analizate în cadrul studiilor de caz, a fost luată în considerarea asigurarea unei diversități la nivel regional, în așa fel încât fiecare comunitate să fie situată într-o altă regiune. Proiectul care face obiectul acestui studiu de caz a fost implementat în Regiunea Sud Vest Oltenia.
4. **Diversitatea instituțională a beneficiarilor.** În studiile de caz a fost urmărită includerea de proiecte implementate de tipuri de organizații ca lideri de consorțiu, cum ar fi ONG-urile de exemplu (atât timp cât este posibilă respectarea criteriului referitor la tipologia intervențiilor și a comunităților marginalizate).

Consorțiul format pentru implementarea prezentului proiect îndeplinește criteriul de diversitate instituțională a beneficiarilor, având ca lider un ONG (Asociația Centrul Rromilor „Amare Rromentza”), iar ca parteneri, o autoritate publică locală (P2), un IMM (P1) și o Instituție de învățământ (P3).

# **Metodologia studiului de caz**

1. În elaborarea acestui studiu de caz au fost folosite următoarele metode de colectare a informațiilor:

* Analiza documentelor de proiect, precum: analiza preliminară la nivelul comunității, cererea de finanțare, Raport tehnic 17
* Analiza bazelor de date, rapoarte și alte documente relevante despre proiecte de la AM POCU/ POR și OIR
* Date culese de pe site-ul listafirme.ro cu privire la CA și numărul mediu de salariați ai firmelor înființate (2019 și 2020), date culese de la Institutul Național de Statistică cu privire la numărul de șomeri
* Interviuri:
* Interviu de grup cu: Manager de proiect, Coordonator activități Solicitant
* Interviuri individuale cu reprezentanți ai P3 (Școala): Coordonator activități P3
* Interviu individual cu reprezentant al P2 (UAT): Coordonator de activități P2
* Interviuri individuale cu reprezentanți GT: beneficiari ai măsurilor de ocupare prin antreprenoriat, beneficiari ai serviciilor de îmbunătățire a condițiilor de locuit
* Vizită în cadrul comunității

În elaborarea acestui studiu de caz, datele obținute prin intermediul metodelor de colectare a informațiilor menționate anterior, au fost utilizate atât în analize cantitative, cât și calitative. Analizele de ordin cantitativ au fost utilizate în prelucrarea datelor referitoare la bugetul proiectului, rezultatele cuantificabile ale proiectului, indicatorii înregistrați la nivelul comunității și evoluția acestora, iar analizele de ordin calitativ au ajutat la analiza amănunțita a percepției, atât a beneficiarului de finanțare cât și a membrilor grupului țintă, referitor la activitățile proiectului, beneficiile finanțării POCU, recomandări și sugestii de îmbunătățire.S-a efectuat interpretarea rezultatelor cercetării calitative în corelare cu rezultatele obținute în cercetarea cantitativa.

**IE1: Care este progresul observat în comunitățile marginalizate în legătură cu reducerea numărului de persoane care se confruntă cu riscul de sărăcie și excluziune socială?**

Implementarea proiectului a avut o contribuție semnificativă la îmbunătățirea situației membrilor comunității implicați în cadrul proiectului, așa cum au declarat și participanții la interviu. Această îmbunătățire poate fi extinsă și la nivelul comunității, atât liderul de parteneriat cât mai ales primaria comunei din care face parte comunitatea primind solicitări din partea membrilor comunității de continuare a proiectului:

* Facilitarea accesului pe piața muncii pentru 554 persoane, inclusiv pe cont propriu, ca urmare a măsurilor de ocupare furnizare. Dintre acestea, 102 de persoane au fost plasate pe piața muncii, fapt ce contribuie la creșterea veniturilor, a standardului de viată și a calității vieții acestora.
* Creșterea gradului de conștientizare pentru membrii comunității a rolului și importanței educației în viața lor și a familiilor lor.
* Creșterea șanselor copiilor de a deveni adulți integrați în societate și schimbarea perspectivei acestora legat de viitor.
* Firmele înființate (toate cele 12 firme înființate sunt încă active, și au 15 angajați) în cadrul proiectului contribuie la dezvoltarea economică prin venitul generat și ocuparea forței de muncă.

Simply Move SRL – activă – 1 angajat

Traditii Oltenesti SRL activă – 1 angajat

Salon Melly's Maria SRL – activă – 1 angajat

Enache Steel SRL – activă - – 1 angajat

Clean Services Olt SRL – activă – 1 angajat

Atelier Burea SRL – activă – 1 angajat

Costy Munteanu SRL – activă – 1 angajat

Tytus & Claus SRL- activă - 3 angajați

Augustin Biofruct SRL- activă – 1 angajat

Autovil Gradinari SRL- activă - 1 angajat

Case Gradinari SRL- activă – 2 angajați

Roberto Termoplast SRL- activă – 1 angajat

**IE2: În ce măsură progresul observat este atribuit POCU?**

Măsurile aplicate în cadrul proiectului cu o natura integrată, specifice și personalizate, pornind de la nevoile reale identificate la nivel de comunitate, au fost foarte bine percepute atât de către membrii parteneriatului cât și de beneficiarii direcți ai proiectului.

Beneficiarii care au participat la interviuri s-au declarat foarte mulțumiți de oportunitățile oferite atât pentru ei ca adulți cât și pentru copii, și și-ar dori ca astfel de măsuri integrate să mai fie furnizate și în viitor la nivelul comunității lor.

Rezultatele obținute nu ar fi putut fi realizate fără finanțarea POCU. Posibilitățile de intervenție pentru diminuarea fenomenului de excluziune socială și sărăcie la nivelul comunității marginalizate ar fi fost mult mai reduse iar beneficiarul și partenerii, cu resurse proprii, nu ar fi avut posibilitatea să deruleze aceste activități în cadrul comunității din cauza bugetului redus al comunei. Oferirea de subvenții și ajutoare materiale participanților la proiect a facilitat implicarea activă a acestora în proiect, ceea ce a contribuit la atingerea rezultatelor și îndeplinirea obiectivelor propuse.

Masa caldă oferită în cadrul proiectului este un beneficiu important alături de pachete educaționale și subvenții, prin care se poate încuraja participarea unui număr mai mare de elevi la activitățile educaționale, iar acestea nu pot fi oferite fără existența unor surse se finanțare nerambursabilă care să poată fi accesate.

Datorită finanțării POCU, s-a putut înființării Punctului Unic de Acces la Servicii Integrate Grădinari (PUASIG) în vederea furnizării de servicii integrate către 881 de persoane din grupul ținta pe componentele de ocupare, educație, servicii medicale si medico-sociale, îmbunătățirea condițiilor de locuit, reglementarea actelor de proprietate asupra locuințelor, promovarea interculturalității si combaterea discriminări, singurul centru de servicii socio medicale existent la nivelul comunei, au fost înființate 12 afaceri, 99 de persoane și-au găsit un loc de muncă și 294 persoane au dobândit o calificare.

Deși, în prezent, nevoile grupurilor vulnerabile nu sunt în totalitate acoperite, intervențiile finanțate în cadrul proiectului au contribuit la valorificarea forței de muncă, prin creșterea oportunităților de ocupare pentru persoanele din cadrul comunității. De asemenea, activitățile proiectului au contribuit la conștientizarea rolului educației, precum și la dezvoltarea unei culturi antreprenoriale în rândul membrilor comunității marginalizate.

Rezultatele proiectul sunt evidențiate și în tabelul de mai jos, prin prisma indicatorilor propuși și realizați în proporție de 100%, cu depășiri chiar a valorilor propuse pe anumiți indicatori. Astfel, la încetarea calității de participant, 217 persoane aflate în risc de sărăcie și excluziune socială din comunitățile marginalizate care dobândesc o calificare la încetarea calității de participant, de etnie roma (110,15%), 102 de persoane au un loc de muncă, inclusiv cele care desfășoară o activitate independentă, iar 881 persoane au beneficiat de servicii integrate în cadrul proiectului (grad de realizare de 102,92%).

Tabel 7 INDICATORII PROPUȘI ȘI REALIZAȚI

| Denumire | ID | UM | Valori țintă conform CF | Valoare atinsă  conform RP final | Grad de îndeplinire (%) Prognozat/ Atins |
| --- | --- | --- | --- | --- | --- |
| Indicatori prestabiliți de rezultat | | | | | |
| Persoane aflate în risc de sărăcie și excluziune socială din comunitățile marginalizate care dobândesc o calificare la încetarea calității de participant | 4S37 | nr | 300 | 295 | 98,33% |
| Persoane aflate în risc de sărăcie și excluziune socială din comunitățile marginalizate care dobândesc o calificare la încetarea calității de participant, din care: - Din zona rurală | 4S37.1 | nr | 300 | 295 | 98,33% |
| Persoane aflate în risc de sărăcie și excluziune socială din comunitățile marginalizate care dobândesc o calificare la încetarea calității de participant, din care: - Roma | 4S37.2 | nr | 197 | 217 | 110,15% |
| Persoane aflate în risc de sărăcie si excluziune sociala din comunitățile marginalizate care au un loc de munca, inclusiv cele care desfășoară o activitate independenta, la încetarea calității de participant, din zona rurală | 4S38.1 | nr | 146 | 102 | 70,00% |
| Persoane aflate în risc de sărăcie și excluziune socială din comunitățile marginalizate care au un loc de muncă, inclusiv cele care desfășoară o activitate independentă, la încetarea calității de participant, din care: - Roma | 4S38.2 | nr | 103 | 47 | 45,63% |
| Servicii funcționale oferite la nivelul comunităților marginalizate aflate în risc de sărăcie și excluziune socială | 4S39 | nr | 2 | 2 | 100,00% |
| Servicii funcționale oferite la nivelul comunităților marginalizate aflate în risc de sărăcie și excluziune socială, din care: - Din zona rurală | 4S39.1 | nr | 2 | 2 | 100,00% |
| Servicii funcționale oferite la nivelul comunităților marginalizate aflate în risc de sărăcie și excluziune socială, din care: - Servicii medicale | 4S39.2 | nr | 1 | 1 | 100,00% |
| Servicii funcționale oferite la nivelul comunităților marginalizate aflate în risc de sărăcie și excluziune socială, din care: - Servicii socio-medicale | 4S39.4 | nr | 1 | 1 | 100,00% |
| Indicatori prestabiliți de realizare | | | | | |
| Persoane aflate în risc de sărăcie și excluziune socială din comunitățile marginalizate care beneficiază de servicii integrate, din care: - Din zona rurală | 4S43.1 | nr | 856 | 881 | 102,92% |
| Persoane aflate în risc de sărăcie și excluziune socială din comunitățile marginalizate care beneficiază de servicii integrate, din care: - Roma | 4S43.2 | nr | 704 | 693 | 98,44% |
| Servicii la nivelul comunităților marginalizate aflate în risc de sărăcie și excluziune socială care beneficiază de sprijin | 4S44 | nr | 2 | 2 | 100,00% |
| Servicii la nivelul comunităților marginalizate aflate în risc de sărăcie și excluziune socială care beneficiază de sprijin, din care: - Din zona rurală | 4S44.1 | nr | 2 | 2 | 100,00% |
| Servicii la nivelul comunităților marginalizate aflate în risc de sărăcie si excluziune sociala care beneficiază de sprijin, din care: - Servicii medicale | 4S44.2 | nr | 1 | 1 | 100,00% |
| Servicii la nivelul comunităților marginalizate aflate în risc de sărăcie si excluziune sociala care beneficiază de sprijin, din care: - Servicii socio-medicale | 4S44.4 | nr | 1 | 1 | 100,00% |
| Comunități marginalizate aflate în risc de sărăcie şi excluziune socială care beneficiază de sprijin | 4S45 | nr | 1 | 1 | 100,00% |
| Comunități marginalizate aflate în risc de sărăcie şi excluziune socială care beneficiază de sprijin, din care: - Din zona rurală | 4S45.1 | nr | 1 | 1 | 100,00% |
| Comunități marginalizate aflate în risc de sărăcie şi excluziune socială care beneficiază de sprijin, din care: - Cele cu populație aparținând minorității Roma | 4S45.2 | nr | 1 | 1 | 100,00% |

*Sursa: Raportul tehnic nr. 17 (final)*

**IE3: Care au fost beneficiile economice sau costurile de oportunitate (prin compararea taxelor plătite și economiilor privind beneficiile sociale la costul intervenției) în cadrul sectorului la nivel teritorial și pe diverse subgrupuri țintă?**

Putem identifica două tipuri de beneficiari ai implementării proiectului: beneficiari direcți și beneficiari indirecți.

**Beneficiarii direcți** ai proiectului sunt 881 de persoane aflate în risc de sărăcie și excluziune socială din comunitățile marginalizate din satele Grădinari, Petculești și Runcu Mare, din care 676 adulți și 205 copii, care au beneficiat de măsuri integrate care au contribuit la îmbunătățirea calității vieții lor.

În cadrul proiectului au fost acordate subvenții în valoare de 1.367.334,54 lei participanților la activitățile desfășurate, iar 102 dintre aceștia au deținut loc de munca, inclusiv prin desfășurarea unei activități independente, la încetarea calității de participant.

Printre **beneficiarii indirecți** ai proiectului se numără:

* Furnizorii de produse/servicii în cadrul proiectului care au încasat aprox. 2.255.593,03 lei fără TVA.
* Firme care au beneficiat de subvenții în valoare de 4.258.497,99 lei pentru angajarea membrilor din grupul țintă.
* Partenerii implicați în proiect care au beneficiat de plata cheltuielilor indirecte asociate proiectului în valoare de 11.320.868,73 lei
* Experții implicați în implementarea proiectului, prin salariile încasate
* Bugetul de stat care a contribuit cu o investiție de 2.820.222,037 lei (valoarea finanțării de la bugetul de stat pentru implementarea proiectului) și care a încasat cca 4.381.319,42 lei (31,79% din bugetul proiectului s-a întors la bugetul de stat)din contribuțiile sociale aferente cheltuielilor salariale (angajat și angajator) și din TVA, dublând astfel suma investită.
* Locuitorii comunei Grădinari care beneficiază în prezent de un punct unic de acces la servicii integrate.

Bugetul alocat în cadrul proiectului pentru activități care contribuie direct (activitățile A4, A5) la creșterea gradului de ocupare a membrilor grupului țintă al proiectului însumează 10.168.539,08 lei (50,54% din bugetul proiectului).

TABEL 9 BUGETUL ALOCAT PRIN PROIECT PENTRU MĂSURI DE OCUPARE (RON)

|  |  |
| --- | --- |
| Activitate din cadrul proiectului | Buget (RON) |
| A4 - Sprijinirea a 437 persoane din cadrul comunitții marginalizate pentru accesul și/sau menținerea pe piața muncii prin intermediul PUASIG | 7.032.494,77 |
| A5 - Organizarea unui program de susținere a antreprenoriatului în cadrul comunității marginalizate în cadrul PUASIG | 3.136.044,31 |
| Total | **10.168.539,08** |

*Sursa: Sinteză realizată prin prelucrarea bazelor de date puse la dispoziție de AM POCU*

Aplicând procentul de 50,54% alocat măsurilor de ocupare din bugetul previzionat al proiectului la bugetul executat, obținem suma de 8.863.011,78 lei cheltuită pentru măsuri de ocupare. Ca urmare a sprijinului acordat, 102 de persoane și-au găsit un loc de muncă. Presupunând că au fost angajați cu salariul minim brut pe economie de 2.230 lei, pentru care se plătesc contribuții la stat în valoare de 934 lei, putem facem următoarele estimări: la o durata medie de angajare pe perioada de implementare a proiectului și perioada de sustenabilitate de 18 luni, înseamnă un venit de 1.714.824 lei la bugetul de stat din contribuții salariale angajat și angajator (19% din cheltuielile proiectului pentru ocupare). Extinzând această estimare, în 96 luni bugetul cheltuit prin proiect ar putea fi acoperit în totalitate de taxele colectate de stat pentru persoanele ocupate în cadrul proiectului.

TABEL 10 ESTIMARE VALOARE CONTRIBUȚII SALARIALE PENTRU 80 DE SALARIAȚI (RON)

|  |  |  |  |  |  |  |
| --- | --- | --- | --- | --- | --- | --- |
|  | 6 luni | 12 luni | 18 luni | 24 luni | 36 luni | 96 luni |
| Salariați | 102 | 102 | 102 | 102 | 102 | 102 |
| Contribuții salariale | 571.608 | 1.143.216 | 1.714.824 | 2.286.432 | 3.429.648 | 9.145.728 |

*Sursa: Prelucrare date proprii*

Cele 12 întreprinderi înființate în cadrul proiectului au generat în perioada 2019-2020, o cifră de afaceri care însumează: 871.360 lei, reprezentând 83,39% din subvențiile acordate pentru înființarea acestora și au avut un număr mediu de 15 angajați în anul 2020, contribuind la dezvoltarea economică locală. Ocuparea populației (102 persoane angajate prin intermediul proiectului) contribuie la reducerea șomajului având un impact pozitiv asupra veniturilor bugetare, care pot fi astfel alocate în alte domenii.

**IE4: În ce măsură există și alte efecte, pozitive sau negative?**

Efectele secundare generate de intervenție au fost aproape exclusiv pozitive și s-au produs ca urmare a implementării unor măsuri integrate prin intermediul proiectului: educație, formare, consiliere, sprijin pentru creșterea ocupării și dezvoltarea spiritului antreprenorial etc.

Promovarea și încurajarea antreprenoriatului a reprezentat un demers util din mai multe puncte de vedere. Prin creșterea ocupării pe cont propriu rezultată din înființarea unei afaceri s-au generat locuri de muncă pentru persoanele din cadrul comunității marginalizate și s-a creat un efect de propagare al măsurilor întreprinse, dovedit prin creșterea interesului membrilor comunității în ceea ce privește înființarea unei afaceri pe cont propriu, chiar și fără accesare de finanțare nerambursabilă.

O parte din firmele înființate în cadrul comunității marginalizate atrag clienți și din afara comunității, contribuind astfel la creșterea gradului de integrare în societate a membrilor comunității. Exemplu: service-ul auto care atrage clienți din satele și comunele învecinate.

Implicarea copiilor în activități educaționale a avut un efect pozitiv și asupra părinților, care au înțeles importanța educației și a exemplului pozitiv pe care trebuie să îl dea copiilor.

Printre efectele pozitive ale proiectului se mai numără și faptul că:

* 14 cadre didactice care au avut suplimentate salariile timp de aproximativ 3 ani școlari, asigurând astfel stabilitatea resursei umane necesară dezvoltării educaționale a copiilor din comunitate
* Școala Gimnazială comuna Grădinari a fost reabilitată prin montare centrală termică și instalație termică și prin reabilitarea și modernizarea terenului de sport.

Echipa de evaluare nu a putut identifica nici un efect negativ.

**IE5: În ce măsură efectul depășește granița comunităților sau a sectorului sau afectează alte grupuri, nevizate de intervenție?**

Putem afirma că efectele proiectului depășesc granița comunității și au fost o sursă de inspirație pentru primăria comunei care a păstrat parteneriatul cu unul dintre partenerii de pe acest proiect, SC D.B.C. SRL, și derulează în perioada 10.05.2021 – 09.01.2023, un nou proiect care adresează nevoile aceleiași comunități marginalizate „Servicii sociale și măsuri integrate în Comuna Grădinari”, cod proiect 139952, proiect cofinanțat din POCU 2014-2020, Componenta 1-Implementarea strategiilor de dezvoltare locala in comunitatile marginalizate din zona rurala si/sau in orase cu o populatie de pana la 20.000 locuitori – Regiuni mai putin dezvoltate; Axa prioritara-Dezvoltare locala plasata sub responsabilitatea comunitatii; Operatiunea-Reducerea numarului de comunitati marginalizate aflate in risc de saracie si excluziune sociala din zona rurala si orase cu o populatie de pana la 20.000 locuitori prin implementarea de masuri/operatiuni integrate în contextul mecanismului de DLRC, cu o Valoarea totala a proiectului de: 4.826.580,50 lei.

Obiectivul general al proiectului este Reducerea numarului de persoane aflate in risc de saracie sau excluziune sociala din Comuna Gradinari, judetul Olt, prin infiintarea si dezvolatrea de masuri si servicii integrate adecvate nevoilor pentru minim 255 de persoane si Asigurarea accesului persoanelor aflate in risc de saracie/excluziune sociala din Comuna Gradinari, judetul Olt, la servicii integrate in concordanta cu nevoile specifice acestora, imbunatatirea calitatii vietii, promovarea participarii active la viata sociala.

Totodată la nivelul primăriei s-a înființat în septembrie 2020 Serviciul de Îngrijire și Asistență la Domiciliu (SIAD) care are ca scop prevenirea, limitarea sau înlăturarea efectelor temporare ori permanente ale unor situaţii care pot afecta viaţa persoanei vârstnice sau pot genera riscul de excluziune socială a persoanelor vârstnice sau persoanelor adulte aflate în dificultate prin furnizarea de activități de igienă personală, toaletare, hrănire și hidratare, transfer și mobilizare, comunicare.

De asemenea, prin încadrarea persoanelor din comunitatea marginalizată în muncă, pe lângă faptul ca acestora li s-a oferit posibilitatea obținerii unor venituri stabile pentru acoperirea propriilor nevoi de trai, s-a redus și numărul de persoane dependente de ajutor social, cu efect pozitiv asupra bugetului local al comunei Grădinari.

**IE6: În ce măsură sunt efectele durabile pe o perioadă mai lungă de timp?**

Sustenabilitatea proiectului a fost definită și gândită încă de la nivelul cererii de finanțare. Au fost prevăzute și realizate acțiunile de asigurare a sustenabilității la nivelul solicitantului și a partenerilor săi pe o perioadă de 12 luni de la finalizarea proiectului.

Pe termen lung, sustenabilitatea intervențiilor este însă greu de menținut din cauza faptului că sursele de finanțare proprii ale parteneriatului format sunt limitate, iar sursele suplimentare de finanțare sunt insuficiente sau inexistente pentru a asigura sustenabilitatea serviciilor, în special a celor sociale.

O problemă identificată de reprezentații liderului de parteneriat, este faptul că Legea 34/98 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială nu este ajustată la nevoile actuale. Potrivit acestei legi, asociațiile şi fundațiile române cu personalitate juridică, care înființează și administrează unități de asistență socială, pot primi subvenții alocate de la bugetul de stat sau, după caz, de la bugetele locale, care pot fi utilizate, în exclusivitate, pentru serviciile de asistență socială acordate persoanelor care, potrivit dispozițiilor legale, au dreptul să beneficieze de acestea. Fondurile disponibile la nivelul bugetului local care pot fi accesate în baza acestei legi sunt însă foarte mici, insuficiente pentru adresarea nevoilor reale ale comunității.

Pentru asigurarea sustenabilității proiectului, UAT-ul partener în proiect menține legătura cu grupul țintă și continuă și în prezent să ofere sprijin membrilor comunității în limita posibilităților, în special sub formă de consiliere juridică, asigurată de juristul cu care s-a colaborat în timpul implementării proiectului la sediul primăriei.

De asemenea, primăria comunei împreună cu un alt ONG desfășoară o activitate de acordare de sprijin persoanelor vârstnice din comunitățile marginalizate.

Efectele pozitive pe termen lung ale implementării proiectului constau în:

* Facilitarea accesului pe piața muncii pentru 554 persoane, inclusiv pe cont propriu, ca urmare a măsurilor de ocupare furnizare. Dintre acestea, 102 de persoane au fost plasate pe piața muncii, fapt ce contribuie la creșterea veniturilor, a standardului de viată și a calității vieții acestora.
* Creșterea gradului de conștientizare pentru membrii comunității a rolului și importanței educației în viața lor și a familiilor lor.
* Creșterea șanselor copiilor de a deveni adulți integrați în societate și schimbarea perspectivei acestora legat de viitor.
* Firmele înființate (toate cele 12 firme înființate sunt încă active, și au 15 angajați) în cadrul proiectului contribuie la dezvoltarea economică prin venitul generat și ocuparea forței de muncă.

**IE7: Ce mecanisme facilitează efectele? Care sunt caracteristicile cheie contextuale pentru aceste mecanisme?**

Există mai mulți factori ce facilitează efectele pozitive, printre care se numără: caracterul integrat al măsurilor care au fost adaptate nevoilor reale identificate la nivelul comunității, beneficiile materiale acordate grupului țintă care au impulsionat implicarea acestora în activitățile proiectului, buna colaborare între partenerii, experiența și gradul ridicat de implicare al partenerilor, flexibilitatea și buna cooperare cu Organismul Intermediar/Autoritatea de management, existența unor surse de finanțare nerambursabile pentru asigurarea sustenabilității măsurilor.

În cadrul proiectului au fost înregistrate abateri în atingerea rezultatelor/realizărilor așteptate, în cazul tuturor activităților, din cauza stărilor de urgență și alertă instaurate ca urmare a extinderii epidemiei de COVID 19. Astfel, o mare parte dintre experții proiectului s-au aflat în concediu de odihnă sau concediu fără plată în lunile aprilie și mai 2020, iar activitățile cu grupul țintă elevi au fost suspendate. Aceste activități au fost reluate în luna iunie 2020, cu respectarea distanțării sociale și cu recomandarea managerului de proiect de a muta grupele, de maxim 10 copii, la exterior.

De asemenea, cursurile de formare începute în luna martie 2020 au fost suspendate și reluate în luna iunie, cu respectarea măsurilor impuse.

În cazul componentei de ocupare, situația a fost monitorizată și, deși au mai fost făcute câteva angajări, activitatea a decurs greu, din cauza situației economice generale și a restrictionării activității în multe domenii de activitate.

Parteneriatul la nivel de proiect a funcționat foarte bine. Experiența anterioară și profesionalismul organizațiilor partenere, precum și a experților cooptați în proiect au facilitat implementarea proiectului și atingerea indicatorilor propuși. Au fost întâmpinate și dificultăți însă, conform declarației beneficiarului, în ceea ce privește colaborarea cu Partenerul 2, Primăria Comunei Grădinari generate de întârzieri în finalizarea achizițiilor.

Un alt aspect difici de gestionat a fost modificarea legislativă prin ordonanța de urgență a Legii nr. 76/2002 privind sistemul asigurărilor pentru șomaj și stimularea ocupării forței de muncă, prin care s-a decis majorarea la 2.250 de lei a subvențiilor pe care firmele și alți angajatori le pot primi pentru fiecare ucenic sau stagiar încadrat, ori persoană din grupuri vulnerabile angajată. Proiectul prevedea acordarea unei subvenții, în conformitate cu specificațiile ghidului, de 1.100 lei persoana pentru efectuarea stagiilor de ucenicie și pentru încadrarea în muncă. Aceasta modificare a plafonului a ridicat dificultăți în implementarea activității, deoarece sumele din proiect care puteau fi acordate angajatorilor pentru încadrarea persoanelor din grupul țintă erau mult mai mici decât subvenția care putea fi accesată de aceștia de la stat. Au fost făcute numeroase demersuri pentru modificarea valorii subvenției acordată în cadrul proiectul astfel încât aceasta să fie adusă la nivelul celei specificată prin lege.

De asemenea, inflexibilitatea și uneori lipsa sprijinului din partea reprezentanților OI, suprapuse cu pandemia SARS COV2 au îngreunat derularea activităților și au generat întârzieri în anumite cazuri. Beneficiarul consideră că există o birocrație excesivă asociată procesului de raportare și o lipsă de comunicare între experții de verificare tehnică și financiară, justificată prin faptul că documentele tehnice se solicită și la raportarea financiară, deși acestea au fost transmise deja la raportarea tehnică iar uneori se pierde mult timp pe clarificări care nu își au rostul. A fost semnalată de asemenea, o ușurință în aplicarea de corecții pe parte de achiziții, iar Partenerul 2 a făcut deja demersurile necesare pentru acționarea în judecată a OIR pentru corecțiile acordate.

**IE8: Dacă și în ce măsură lucrurile ar fi putut fi făcute mai bine?**

Rezultatele proiectului precum și informațiile colectate pe parcursul realizării studiului de caz, sunt o dovadă a faptului că activitățile proiectului au fost adaptate nevoilor comunității, iar echipa de experți a parteneriatului format au o contribuție importantă la implementarea cu succes a acestora.

Structura Ghidului, care a prevăzut furnizarea de măsuri integrate, pornind de la nevoile comunității, precum și îmbinarea măsurilor de tip ”soft” (competențe) cu măsuri de tip ”hard” (echipamente, infrastructură), a fost una adecvată nevoilor grupului țintă. Pentru obținerea unor rezultate și a unui impact mult mai vizibil la nivelul grupurilor vulnerabile este necesară asigurarea unei continuități a finanțării pe termen lung, care permite crearea unui cadru extins de implementare a intervențiilor și permite dezvoltarea unor intervenții coerente, în special pe partea de servicii sociale și educaționale.

**IE9 Există cazuri de bune practici în ceea ce privește intervențiile de promovare a inovării sociale şi temele secundare?**

Proiectul a respectat temele orizontale în conformitate cu cererea de finanțare aprobată. Ca exemple de bune practici în ceea ce privește intervențiile de promovare a inovării sociale și temele secundare putem enumera:

* Proiectul a urmărit dezvoltarea durabilă prin realizarea unei structuri multifuncționale auto-sustenabilă denumita Punct Unic de Acces la Servicii Integrate Grădinari (PUASIG), prin intermediul căreia au fost furnizate măsuri de educație, ocupare, locuire, reglementare acte si servicii medicale si medico-sociale. De asemenea, prin intermediul campaniilor medico- sociale s-a promovat un stil de viată sănătos, prioritizând activitățile sportive și un regim alimentar bazat pe produse ecologice si produse în propria gospodărie.
* În conformitate cu documentele justificative (de la începutul implementării proiectului și până la finalizarea acestuia), dintr-un total de 881 persoane care au beneficiat de sprijin, 47,5% sunt de gen feminin.

**Concluzii și recomandări**

Experiența implementării proiectului analizat prin acest studiu de caz reprezintă un exemplu bun al unei contribuții de succes la îmbunătățirea calității vieții și integrării grupurilor marginalizate.

Beneficiile și efectele înregistrate prin implementarea proiectului ar putea avea un impact mai puternic în comunități prin extinderea perioadei de implementare a proiectelor precum și prin introducerea unor apeluri de proiecte cu fonduri guvernamentale care să asigurare sustenabilitatea proiectelor pe o perioadă mai lungă. Este nevoie de măsuri intensive, de lungă durată pentru schimbarea mentalității și comportamentului membrilor comunităților marginalizate, precum și de sprijinul continuu din partea autorităților responsabile de sectorul incluziunii sociale.

O posibilă soluție pentru fluidizarea implementării proiectelor, ar fi orientarea organismelor intermediare regionale către dialog constant cu beneficiarii și consilierea acestora pe toate temele care țin de implementarea proiectelor, mai ales în domeniul achizițiilor publice prin organizarea de ateliere, workshopuri, cursuri pe aceste teme.

Totodată, o altă modalitate care ar putea fi folosită este organizarea de întâlniri tehnice între OIR și beneficiari pentru a discuta aspecte punctuale care pot afecta implementarea proiectelor.

De asemenea, a fost subliniată importanța scurtării timpului dintre momentul depunerii proiectelor și faza de contractare, astfel încât măsurile incluse să fie cât mai bine adaptate nevoilor identificate și structurii comunității.